

**Түркістан облысының ауыл шаруашылығы алқаптарында карантиндік режим енгізе отырып, карантиндік аймақ белгілеу туралы**

***Күшін жойған***

Түркістан облысы әкiмдiгiнiң 2020 жылғы 12 наурыздағы № 57 қаулысы. Түркістан облысының Әдiлет департаментiнде 2020 жылғы 12 наурызда № 5475 болып тiркелдi. Күші жойылды - Түркістан облысы әкiмдiгiнiң 2024 жылғы 18 наурыздағы № 56 қаулысымен

      Ескерту. Күші жойылды - Түркістан облысы әкiмдiгiнiң 18.03.2024 № 56 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      "Өсімдіктер карантині туралы" Қазақстан Республикасының 1999 жылғы 11 ақпандағы Заңының 9-1 бабының 2) және 3) тармақшаларына сәйкес және Қазақстан Республикасы Ауыл шаруашылығы министрлігі Агроөнеркәсіптік кешендегі мемлекеттік инспекция комитетінің Түркістан облыстық аумақтық инспекциясының 2019 жылғы 20 қарашадағы № 05-01-04/984 ұсынысы негізінде, Түркістан облысының әкімдігі ҚАУЛЫ ЕТЕДІ:

      1. Түркістан облысының ауыл шаруашылығы алқаптарында карантиндік режим енгізе отырып, карантиндік аймақ осы қаулының қосымшасына сәйкес белгіленсін.

      2. Түркістан облысының тиісті қала, аудан әкімдері өсімдіктер карантині жөніндегі іс-шараларды ұйымдастыруға және өткізуге жәрдем көрсетсін.

      3. Оңтүстік Қазақстан облысы әкімдігінің 2017 жылғы 10 шілдедегі № 182 "Оңтүстік Қазақстан облысының ауыл шаруашылығы алқаптарында карантиндік режим енгізе отырып, карантиндік аймақ белгілеу туралы" (Нормативтік құқықтық актілерді мемлекеттік тіркеу тізілімінде № 4176 болып тіркелген, 2017 жылғы 8 тамызда "Оңтүстік Қазақстан" газетінде және 2017 жылдың 8 тамызында электронды түрде Қазақстан Республикасы нормативтік құқықтық актілерінің эталондық бақылау банкіне жарияланған) қаулысының күші жойылды деп танылсын.

      4. "Түркістан облысы әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулының "Қазақстан Республикасы Әділет министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) осы қаулыны оның ресми жарияланғаннан кейін Түркістан облысы әкімдігінің интернет-ресурсында орналастырылуын қамтамасыз етсін.

      5. Осы қаулының орындалуын бақылау облыс әкiмiнiң орынбасары Ұ.Қ.Тәжібаевқа жүктелсiн.

      6. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Облыс әкімі* | *Ө. Шөкеев* |
| *Қ.Қ. Айтмұхаметов* |
| *Ә.Е. Тұрғымбеков* |
| *Ж.Е. Аманбаев* |
| *С.А. Қалқаманов* |
| *М.И. Мырзалиев* |
| *Ұ.Қ. Тәжібаев* |
| *А.А. Абдуллаев* |
| *А.Б. Тасыбаев* |

      "Түркістан облысының ауыл шаруашылығы алқаптарында карантиндік режим енгізе отырып, карантиндік аймақ белгілеу туралы" Түркістан облысы әкімдігінің 2020 жылғы "\_\_\_"\_\_\_\_\_\_ №\_\_\_\_қаулысына

|  |  |
| --- | --- |
|  | Түркістан облысы әкімдігінің 2020 жылғы "12" наурыздағы № 57 қаулысына қосымша |

**Түркістан облысының ауыл шаруашылығы алқаптарында карантиндік режим енгізілетін аймақ**

      Ескерту. Қосымша жаңа редакцияда - Түркістан облысы әкiмдiгiнiң 26.01.2023 № 13 қаулысымен (алғашқы ресми жарияланған күнінен бастап қолданысқа енгізіледі).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| № | Аудан, қала атауы | карантинді обьектілер атауы | | | | | | | | |
| зиянкестер | | | | аурулар | | | арамшөптер | |
| шығыс жеміс жемірі, гектар | калифорния қалқанша сымыры, гектар | оңтүстік америкалық қызанақ күйесі, гектар | қауын шыбыны, гектар | жеміс ағаштарының бактериялық күйігі, гектар | қызанақ жемісінің қоңыр қатпарлы вирусы, гектар | қызанақтың дақты солу вирусы, гектар | жатаған у кекіре, гектар | арамсояу, гектар |
| 1 | Арыс |  |  |  | 1048 |  |  |  | 669 | 120 |
| 2 | Кентау |  |  |  | 177 |  |  |  | 0,31 | 0,44 |
| 3 | Бәйдібек |  |  |  |  |  |  |  | 178,96 | 5 |
| 4 | Қазығұрт |  |  |  |  |  |  |  | 365,65 | 112,07 |
| 5 | Жетісай |  |  |  | 856 |  |  |  |  | 7,3 |
| 6 | Мақтаарал |  |  |  | 1563,44 |  |  | 3 |  | 9,45 |
| 7 | Ордабасы |  |  | 6 |  |  |  |  | 500 | 34,2 |
| 8 | Отырар |  |  |  | 661 |  |  |  | 40 | 6,03 |
| 9 | Сайрам |  |  |  |  |  |  |  |  | 10,03 |
| 10 | Сарыағаш |  |  | 10,35 |  |  | 3 |  | 248,7 | 42,8 |
| 11 | Сауран |  |  | 1,63 | 42 |  |  |  | 125 | 2,4 |
| 12 | Созақ |  |  |  |  |  |  |  | 192 |  |
| 13 | Келес |  |  | 3,3 | 36 |  |  |  | 35 | 73,473 |
| 14 | Төлеби | 48 | 23 |  |  | 1 |  |  | 90,64 | 172,205 |
| 15 | Түлкібас |  |  |  |  |  |  |  | 116 | 7,5 |
| 16 | Шардара |  |  |  | 396 |  |  |  | 1920 | 110 |
|  | Жиыны: | 48 | 23 | 21,28 | 4779,44 | 1 | 3 | 3 | 4481,26 | 712,898 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК